DA Den Europæiske Unions Tidende C 270/4

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

2014/C 270/04

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1)

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»HALBERSTÄDTER WÜRSTCHEN«

EF-Nr.: DE-PGI-0105-01195 — 7.2.2014

BGB ( X ) BOB ( )

1. Afsnit i varespecifikationen, som berøres af ændringen

—

☐

—

☒

—

☐

—

☐

—

☒

—

☐

—

☐

—

☐

—

☐

2. Type ændring(er)

—

☒

—

☐

—

☐

—

☐

3. Ændring(er)

Ønskede ændringer:

b) Beskrivelse

1. I 1. punktum suppleres tillægget i parentes »(lammetarme)« efter »… i fine, tynde naturtarme« som følger: »(lammetarme, svinetarme)«. I beskrivelsen af »pølsernes sammensætning« suppleres tillægget i parentes »(lammetarme)« efter »naturtarme« som følger: »(lammetarme, svinetarme)«.

2. Størrelses-, længde- og vægtdimensionerne ændres som følger: Størrelse (tykkelse) : 17-32 mmi stedet for hidtil 20-24 mm Længde : 4-22 cm i stedet for hidtil 12-18 cm Vægt : 10-120 g i stedet for hidtil 50-90 g Begrundelse: Grundlaget for udvidelsen af produktudvalget for »Halberstädter Würstchen« med hensyn til pølsernes størrelse, længde og vægt er forbrugernes ernæringsvaner, der har ændret sig i løbet de seneste år. Bilagene, der er vedlagt denne ansøgning, dokumenterer, at de tidligere produkter fra »Halberstädter Würstchen«, »Heine's Würstchen«, allerede blev fremstillet i tilsvarende mål og vægt i 20’erne i det forrige århundrede. Pølserne med de ændrede mål og vægt har også de karakteristiske produktkendetegn, nemlig den mørke røgede farve og den umiskendelige intense røgede smag med bøgetræsaroma, der opstår ved røgning i en røgeovn med skorsten og underfyring (gløder). Pølser med en størrelse på over 27 mm kan ikke fremstilles i tynde lammetarme. For pølser i denne størrelse anvendes der fine, tynde svinetarme.

e) Produktionsmetode:

I 2. punktum erstattes begrebet »lammetarme« af »naturtarme«.

Begrundelse:

Begrebet »lammetarme« omfatter kun fåretarme, men ikke svinetarme og skal derfor erstattes af »naturtarme«.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»HALBERSTÄDTER WÜRSTCHEN«

EF-Nr.: DE-PGI-0105-01195 — 7.2.2014

BGB ( X ) BOB ( )

1. Betegnelse

»Halberstädter Würstchen«

2. Medlemsstat eller tredjeland

Tyskland

3. Beskrivelse af landbrugsproduktet eller fødevaren

3.1. Produkttype

Kategori 1.2 Kødprodukter (opvarmet, saltet, røget, m.m.)

3.2. Beskrivelse af produktet med betegnelsen i punkt 1

»Halberstädter Würstchen« er tynde, aflange kogepølser i fine tynde naturtarme (lammetarme, svinetarme), der udelukkende udbydes som konserveret produkt.

Den mørke røgede farve og den umiskendelige intense røgede smag med bøgetræsaroma er karakteristiske træk. De opstår ved røgning i flere tempi i en røgeovn med skorsten og underfyring (gløder) med varierende luftfugtighed og røgtæthed i røgekammeret og røgtemperaturtoppe på op til 110 °C i korte perioder. Ved den bevidste styring af gløde-/røgtemperaturerne frembringes der farve- og aromadannende indholdsstoffer, der er bestemmende for den smag og mørke farve, som »Halberstädter Würstchen« har.

— størrelse (tykkelse): 17-32 mm

— længde: 4-22 cm

— vægt: 10-120 g

Pølsernes sammensætning:

— svinekød: ca. 45 %

— oksekød: ca. 15 %

— svinespæk: ca. 15 %

— naturtarm (lammetarme, svinetarme): ca. 1,5 %

— drikkevand: ca. 18 %

— nitritkonserveringsalt: ca. 2 %

— krydderier (især hvid peber og muskatblomme): ca. 1,5 %

— tilsætningsstoffer: ca. 2 %

— fedtindhold: 20 % (± 5 %)

— kødprotein uden bindevævsprotein: mindst 7,5 %.

3.3. Råvarer (kun for forarbejdede produkter)

—

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

Alle fremstillingstrin, herunder forvarmning, tørring, røgning, kogning, modning og konservering, foregår i det afgrænsede geografiske område.

3.6. Særlige regler vedrørende udskæring, rivning, emballering osv.

—

3.7. Særlige regler for mærkning

—

4. Præcis afgrænsning af det geografiske område

Byen Halberstadts område

5. Tilknytning til det geografiske område

5.1. Det geografiske områdes egenart

»Halberstädter Würstchen« produceres i byen Halberstadts afgrænsede geografiske område. Det drejer sig om produkter med en 100-årig tradition, hvis gode ry blev skabt af firmaet Friedrich Heine og dets efterkommere, som udelukkende producerede på Halberstadts område.

Den særlige røgning i en røgeovn med skorsten og underfyring (gløder), som anvendes i det afgrænsede område, skaber forudsætningen for produktegenskaberne ved »Halberstädter Würstchen«, som er blevet fremstillet efter den traditionelle metode i over 100 år.

Røgeovnen er muret op af ildfaste sten, som er af særlig betydning for de varmetekniske forudsætninger i røgeovnen. Desuden har stenene den vigtige egenskab, at de negative røgbestanddele optages af ovnens indvendige vægge. Disse negative røgbestanddele fjernes dermed fra pølserne, der skal røges, således at kun de smagsdannende stoffer kan udfolde sig i og på pølserne.

Varmrøgningen foregår ved gennemsnitlige røgtemperaturer på 60-75 °C i 40-50 minutter. Ved den direkte fyring bliver røgekammertemperaturen i ovnen reguleret således, at der optræder vekslende temperaturtoppe på over 110 °C i korte perioder, og at luftfugtigheden dermed sænkes kontinuerligt i takt med temperatursvingningerne. Røgproduktionen og røgoverførslen sker i ét rum, og der sker en karbonisering.

Til røgproduktionen anvendes der en blanding af bøgetræsspåner og -savsmuld i forholdet 70 til 30 vægtprocent med en fugtighed på 52 %. Dette er forudsætningen for at temperaturstyre røgeprocessen således, at alle røgens væsentlige, ønskede indholdsstoffer produceres i tilstrækkelig mængde og afsættes på tarmoverfladen. Ved den bevidste styring af gløde-/røgtemperaturerne frembringes der farve- og aromadannende indholdsstoffer, der er bestemmende for den smag og mørke farve, som »Halberstädter Würstchen« har.

Den umiddelbare røgningsproces finder sted i flere tempi, der kendetegnes ved forskellige røgningsperioder ved forskellige røgtemperaturer, og der opnås temperaturer på 75-80 °C, 85-90 °C og 95-100 °C og temperaturtoppe på over 110 °C.

Røgemesteren er med sin håndværksmæssige kunnen ansvarlig for at frembringe de forskellige temperaturer under røgningsprocessen og opretholde disse temperaturintervaller i bestemte perioder. Temperaturerne og de forskellige temperaturintervaller opnås ved, at der dannes glødereder i røgeanlæggets fyrsted. Her anvender røgemesteren sine håndværksmæssige evner til at styre fyringsprocessen og dermed også røgtemperaturerne, ved at han opbygger glødereder eller river dem op, hvorved de ønskede temperaturintervaller opnås. Disse handlinger forklarer, hvorfor der blev udviklet et system med underfyring (gløder), som er en væsentlig forudsætning for den skånsomme røgning af de produkter, som skal fremstilles. Denne røgningsproces er også opstået som følge af den manuelle temperaturstyring under røgningen, da der under røgningsprocessen sker ændringer og et kontinuerligt fald i luftfugtigheden og røgtætheden i ovnen, hvilket er væsentligt for det produkt, som skal fremstilles.

5.2. Produktets egenart

»Halberstädter Würstchen« udmærker sig især ved den umiskendelige, intense røgede smag og den mørke farve, som adskiller dem fra sammenlignelige produkter af anden oprindelse.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

De særlige produktkendetegn, der er beskrevet i punkt 2, skyldes den særlige traditionelle røgningsmetode i det røgningsanlæg, som er beskrevet i punkt 1.

Ovnrøgen er helt speciel, og den røgningsproces, der foregår i den, adskiller sig væsentligt fra røgningsprocesserne i moderne varmrøgningsanlæg.

Reduceringen af den relative luftfugtighed til < 25 % er ud over farsens stabilitet i produktet årsagen til, at de pølser, der skal behandles, kan klare de ekstremt høje varmebelastninger uden at blive beskadiget.

I den fugtige fase er det hovedsagelig røgbestanddelene, der optages, mens det i de tørre, varme faser er de forskellige røgindholdsstoffer, som reagerer med hinanden og med naturtarmens og pølsefarsens bestanddele.

Den traditionelle, typiske krydring og særlige behandling af disse produkter er årsagen til produktets umiskendelige smag og særlige udseende. Ud over de traditionelle opskrifter og krydderiblandinger danner den traditionelle røgningsmetode grundlaget for den umiskendelige smag, som »Halberstädter Würstchen« har, og i den forbindelse er røgemesterens håndelag, når det gælder om at styre temperaturen under røgproduktionen, den vigtigste forudsætning for at give produktet dets typiske smag og pølseskindet dets særlige udvendige farve.

»Halberstädter Würstchen« ser ud, som de gør, på grund af den over 100 år gamle tradition for at fremstille pølser i Halberstadt.

»Halberstädter Würstchen« blev for første gang fremstillet den 23. november 1883 af slagtermester Friedrich Heine i Halberstadt. Et år senere åbnede denne slagtermester en fabrik i Halberstadt. I 1896 modtog Friedrich Heine en offentlig anerkendelse for sine produkter på en kogekunstmesse, og i 1896 blev pølserne for første gang konserveret på dåse og præsenteret som en verdensnyhed på kogekunstudstillingen i Wiesbaden. I 1913 etablerede Friedrich Heine en ny virksomhed i Halberstadt, som dengang var den største og mest moderne pølsefabrik i Europa.

Allerede i begyndelsen af forrige århundrede var der ikke det jernbanespisested, hvor man ikke kunne få »Halberstädter Würstchen«. Det samme gælder også »Reichsbahns« Mitropa-spisevogne, hvor der også blev serveret konserverede »Halberstädter Würstchen«. »Halberstädter Würstchen« produceres den dag i dag på traditionelle virksomheder i et omfang på flere ton om dagen.

Henvisning til offentliggørelsen af varespecifikationen

(Artikel 5, stk. 7, i forordningen (EF) nr. 510/2006 (4))

http://register.dpma.de/DPMAregister/geo/detail.pdfdownload/40682

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) Se fodnote 2.

(4) Se fodnote 2.